Keskustelu:Luettelo Euroopan yli miljoonan asukkaan kaupungeista kuntien väkiluvun mukaan

message: Lieneekö lähde paras mahdollinen. Artikkelien mukaan monessakaan noista kaupungeista ei ole miljoonaa asukasta, vaan mukana on paljon Dublinin ja Kööpenhaminen kaltaisia puolen miljoonan kaupunkeja. Näyttää tosin olevan määrittelykysymys, lasketaanko kaupungin väkiluku metropolialueen mukaan, jolloin jopa Helsinki on lähellä miljoonan rajaa. Koko lista on siksi hieman kyseenalainen. --ML 30. syyskuuta 2007 kello 10.12 (UTC)
Dublin, Kööpenhamina ja myös Tukholma ovat Wikipedian mukaan alle miljoonan asukkaan kaupunkeja. Samoin Wikipedian mukaan Helsinki-Espoo-Kauniainen-Vantaa on yli miljoonan asukkaan alue. Johtopäätös: Luetteloa on lyhennettävä. 
Huomiota kiinnitti myös Manchester, jonka nettisivujen mukaan itse kaupungissa on 439500 asukasta (v.2000), mutta suur-Manchesterissa 2,585,800 asukasta (myös 2000). 
Wikipedian mukaan Brysselin kaupungissa on 144 000 asukasta. Listalla sekin on.
Kaupungin määritelmä pitäisi lisätä. Listassa pitäisi olla sekä itse kaupungin että alueen asukasluku. Täten Helsinkikin kuuluisi listalle. 
Entä pitääkö listalla luetella ne maat, joissa ei ole miljoonakaupunkeja. Mitä Islanti tekee koko listalla, ei Reykjavik ihan pian kasva miljoonaluokkaan.
Heikki47 12. marraskuuta 2007 kello 20.48 (UTC)

message: Tiedoksi: Eli muokkasin Euroopan miljoonakaupunkilistan taulukoksi. Sitten ryhdyin lähteistämään ja korjaamaan maakohtaisesti. Sinänsä läntisen Euroopan osalta melko kattavat Eurostatin tilastot (esim 2004) ovat ongelmallisia, koska suurimpien kaupunkien listalle on huolittu "suurkaupunki" alueita, mikä ei ole vertailukelpoinen kuntarajan sisälle rajoittuvien väkilukujen (esim. väestönlaskennat) kanssa. - Lähdin siksi liikkeelle väestönlaskennoista. Tämä on osaltaan puutteellinen tapa, koska aineiston ajallinen vaihtelu on noin 10 vuoden luokkaa; siinä ajassa väestömäärät ehtivät muuttua. Lähestymisellä saadaan kuitenkin joku virallinen luku listan pohjaksi (korostettakoon, että artikkelin lähtötilanne oli osaksi huuhaata, ja erittäin puutteellisesti lähteistetty); voidaan lisätä joku laadukas uudempi arvio esikerkiksi omaksi sarakkeeksi aikanaan.--Paju 7. lokakuuta 2011 kello 22.22 (EEST)
replies: text: Tämähän on aika mielenkiintoista... pääosalle kohta löydetty "pohja-arvot". Vanhimpia lukuja kuten Ukrainan ja Brittien kymmennen vuotta vanhoja väestönlaskennan datoja saatan päivittää vastaamaan uudempaa virallista arviota. Näin saataisiin kaikille väestötieto/virallinen arvio noin ajalle 2009-2011. Päivitysvaiheessa saattaa jokunen kaupunki poistua (Ukrainasta) tai tulla lisää. --Paju 8. lokakuuta 2011 kello 23.52 (EEST)

text: Onkohan nuo etäisyydet Helsingistä kovinkaan tarpeellisia tässä luettelossa? -DragonMaster- 8. lokakuuta 2011 kello 23.58 (EEST)
replies: text: : Mielestäni etäisyys on hyvin kiinnostava ja lisäarvoa tuova tieto juuri suomenkieliseen artikkeliin. Se auttaa meitä hahmottamaan listan kaupunkeja uudesta näkövinkkelistä ja hyvässä tapauksessa vähän yllättääkin. Esimerkiksi venäjän kielen opiskelijat ja opettajat saavat tästä perusteluja miksi kieli on niin tärkeä. Pitääpä keskustella ensi viikolla erään oppikirjan kirjoittajan kanssa, mitä mieltä hän on... :) Ja ehkä joku innostuu lähtemään ensi kesänä katsomaan EM-jalkapalloa vaikkapa Kiovaan, kun tajuaa, ettei se niin kaukana ole! --Paju 9. lokakuuta 2011 kello 23.14 (EEST)

text: : Toivottavasti artikkelin aiemmmat haasteet on jo kutakuinkin ratkaistu. Vain kolme päivää sitten tämä artikkeli oli alkutekijöissään, tyhjä lista ilman yhtään väkilukua, mukana kaupunki Siperiasta ja alussa päivityspyyntö-tagi! Nyt toistakymmentä työtuntia myöhemmin tilanne on uskoakseni kosolti parempi. --Paju 9. lokakuuta 2011 kello 23.14 (EEST)
replies: text: :: 1) Olisi taas päivitystarvetta, esimerkiksi dewikissä on uudemmat lähteistetyt tiedot. 2) Nyt suomalaiselle lukijalle mielestäni kiinnostavan, mutta taulukosta osin poistetun (maantieteellinen, ei henkinen) etäisyys Suomesta / Helsingistä -sarakkeen voisi objektiivisesti lähteistää kaavalla, joka paikkakuntien koordinaattien (jotka voisi kirjata vaikka piilosarakkeeksi) perusteella laskee etäisyyden läpinäkyvästi (aiemmin koordinaatteina oli usein kaupungin päärautatieaseman sijainti tms.). Vaihtoehtoisesti suurkaupungit voisi plotata koordinaattisarakkeen perusteella myös kartalle. Vaikkapa Enwikissä on karttaesitys, mutta alarajana on luettelossa ja karttaesityksessä miljoona asukasta, mikä mielestäni on turhan pieni, koska sillä rajauksella vaikkapa Pohjolan suurimmat kaupungit putoavat pois. 3) Artikkelin nimen voisi vaihtaa osuvammaksi eli Euroopan suurimpien kaupunkien luetteloksi, alarajana vaikka dewikin 500 000 as. --Paju (keskustelu) 2. helmikuuta 2023 kello 13.33 (EET)
thread_title:  Päivitys aloitettu 

message: Kölnin voisi lisätä listaan... Siellä on viime vuonna tilastojen mukaan väkiluku ylittänyt miljoonan. Lisäisin itse mutta en tiedä mistä saan etäisyyden Helsingiin. --62.240.71.9 22. tammikuuta 2013 kello 10.12 (EET)
replies: text: Kiitos tiedosta. Lisätään.--Paju (keskustelu) 22. tammikuuta 2013 kello 13.21 (EET)
thread_title: Köln

message: Eikö tuon luvun voisi kirjoittaa ihan kirjaimin "miljoonan"? Siirretäänkö sille nimelle? --Hartz (keskustelu) 14. maaliskuuta 2015 kello 21.59 (EET)
replies: text: Hieman on hämärälle otsikolle tää siirtynyt keskustelematta. Monen kaupungin aluehallinnollinen alue ei ole hallinnollisesti kunta. Onkohan tuo muutoksen tehnyt jeppe tai jenna ajatellut mielessään paikkakuntaa vai mitä kummaa? Pitänee palauttaa entiselle nimelle tai korjata nimeämistä. Kaupunkimäärittelyjä voi tehdä monella tapaa, myös hallinnollisesti, eikä vain taajamarakenteen mukaan. On tainut kaupunkimantsan peruskurssien perusopit jääneet suhteuttamatta käytäntöön, reaalimaailmaan... Ken on tilastodataa paikkatietojärjestelmillä pyöritellyt ja artikkeleita lukenut tietää, miten vaihtelevasti taajamarajoja eri tutkimuksissa voidaan vetää/ määritellä. (Eräs repäisy tämäkin: Viime päivinä yritin hieman selkeyttää Nepalin viime vuoden (2014) hallinnollisia kaupunkimuutoksia, joilla pitkin mäkiä, kukkuloita, vuoria, laaksoja ja joenvarsia olleita, (jopa kymmenien) kilometrienkin päässä toisistaan sijaistevia muutamien kymmenen tai muutaman sadan talon kylistä muodostuneiden kyläkehityskomiteoden alueita yhdistettiin kaupungeiksi, tilastollis/poliittisesti taktikoiden. Ja katso ihmettä, Nepalin kaupungistumisaste yli kaksinkertaistui... )--Paju (keskustelu) 13. toukokuuta 2015 kello 11.04 (EEST)
replies: text: : Ja mitä miljoonaan tulee, taisin joskus ajattella ehtiväni/viitsiväni jatkaa listaa jonnekin helsinginkokoiseen puolen miljoonan luokkaan. Nykyisellään tuon miljoonan voisi toki kirjoittaa auki. Ja tuon kuntasekoilun poistaa...--Paju (keskustelu) 13. toukokuuta 2015 kello 11.04 (EEST)
thread_title:  Luettelon nimestä 

message: Tää luettelo on aika heikkotasoinen. Ensimmäiseksi herää kysymys, että miksi tossa artikkelin nimessä on mukana toi "kuntien"? tarkottaako se, että väkiluvut olisivat kaupungin "keskuskunnan" väkilukuja. Seuraava kysymys, on että miksi mukana on etäisyys Helsingistä? Minkälaista informaatiota sen on tarkoitus viestiä lukijalle? Gopase+f (keskustelu) 22. heinäkuuta 2015 kello 21.11 (EEST)
thread_title:  Luettelon ongelmat